|  |
| --- |
| 35. SJEDNICA GRADSKOG VIJEĆA GRADA POŽEGE  TOČKA 8.b) DNEVNOG REDA  PRIJEDLOG ZAKLJUČKA  O DAVANJU PRETHODNE SUGLADNOSTI NA OPĆE UVJETE KORIŠTENJA USLUGE JAVNE TRŽNICE NA MALO (TRŽNI RED)  PREDLAGATELJ: Gradonačelnik Grada Požege  IZVJESTITELJ: Gradonačelnik Grada Požege  Travanj, 2025. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/25-03/17

URBROJ: 2177-1-01/01-25-4

Požega, 27. ožujka 2025.

GRADSKOM VIJEĆU GRADA POŽEGE

PREDMET: Prijedlog Zaključka o davanju prethodne suglasnosti na Opće uvjete korištenja usluge javne tržnice na malo (tržni red)

- dostavlja se

Na temelju članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22. – u nastavku teksta: Statut) te članka 59. stavka 1. Poslovnika o radu Gradskog vijeća Grada Požege (Službene novine Grada Požege, broj: 9/13., 19/13., 5/14., 19/14., 4/18., 7/18.- pročišćeni tekst, 2/20., 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Zaključka o davanju prethodne suglasnosti na Opće uvjete korištenja usluge javne tržnice na malo (tržni red).

Pravni temelj za predloženi Zaključak je u članku 35. stavku 1. točki 6. Zakona o lokalnoj i područnoj (regionalnoj) samoupravi (Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članku 30. stavku 2. Zakona o komunalnom gospodarstvu (Narodne novine, broj: 68/18. i 110/18.- Odluka Ustavnog suda, 32/20. i 145/24.), te članku 39. stavku 1. podstavku 20. Statuta.

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Zaključka o davanju prethodne suglasnosti na Opće uvjete korištenja usluge javne tržnice na malo (tržni red)

3. Opći uvjeti korištenja usluge parkiranja na uređenim javnim površinamausluge javne tržnice na malo (tržni red).

|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*yla\*icz\*cjB\*wng\*fsc\*zew\*- +\*eDs\*lyd\*lyd\*lyd\*lyd\*bBg\*kmz\*lym\*vxa\*jcE\*zfE\*- +\*ftw\*Bcc\*CBE\*Djb\*oEa\*uDj\*rrE\*jbv\*nDa\*dks\*onA\*- +\*ftA\*sdo\*zha\*vDv\*zgn\*xku\*mjg\*ugB\*azB\*lik\*uws\*- +\*xjq\*yrE\*iiy\*oFy\*gEb\*tfy\*gay\*Dnb\*yhx\*rkn\*uzq\*- |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/25-03/17

URBROJ: 2177-1-01/01-25-2

Požega, 27. ožujka 2025.

Na temelju članka 44. stavka 1. i članka 48. stavka 1. točke 7. Zakona o lokalnoj i područnoj (regionalnoj) samoupravi Narodne novine, broj: 33/01, 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 34. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 27. ožujka 2025. godine, donosi

Z A K L J U Č A K

I. Utvrđuje se Prijedlog Zaključka o davanju prethodne suglasnosti na Opće uvjete korištenja usluge javne tržnice na malo (tržni red), u predloženom tekstu.

II. Prijedlog Zaključka iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege

2. Pismohrani.

|  |
| --- |
| +\*xfs\*pvs\*Akl\*cvA\*xBj\*tCi\*llc\*tAr\*uEw\*tuk\*pBk\*- +\*yqw\*xib\*sfn\*psE\*ugc\*yla\*icz\*cjB\*wng\*uyb\*zew\*- +\*eDs\*lyd\*lyd\*lyd\*lyd\*rmg\*Dvg\*Edw\*Bxn\*ntD\*zfE\*- +\*ftw\*lto\*Ang\*ndA\*toa\*Dig\*rrn\*mhs\*wwn\*lvB\*onA\*- +\*ftA\*knv\*tgE\*sku\*uAu\*yEf\*gjv\*xDr\*gbt\*Fwc\*uws\*- +\*xjq\*jrg\*bcD\*zfn\*AxD\*Daj\*qgz\*rtB\*Ain\*axy\*uzq\*- |

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/25-03/17

URBROJ: 2177-1-02/01-25-1

Požega, 4. travnja 2025.

Temeljem članka 30. stavka 2. Zakona o komunalnom gospodarstvu (Narodne novine, broj: 68/18. i 110/18.- Odluka Ustavnog suda, 32/20. i 145/24.) i članka 39. stavka 1. podstavka 20. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 35. sjednici, održanoj 4. travnja 2025. godine, donosi

Z A K L J U Č A K

o davanju prethodne suglasnosti na Opće uvjete korištenja usluge javne

tržnice na malo (tržni red)

I. Gradsko vijeće Grada Požege daje prethodnu suglasnost isporučitelju komunalne usluge trgovačkom društvu Komunalac Požega d.o.o. na Opće uvjete korištenja usluge javne tržnice na malo (tržni red**),** broj: 2.1.- 288 / 25 IZ od 26. ožujka 2025. godine koji su sastavni dio ovoga Zaključka.

II. Ovaj će se Zaključak objaviti u Službenim novinama Grada Požege.

PREDSJEDNIK

Matej Begić, dip.ing.šum.

DOSTAVITI:

1. Društvu Komunalac Požega d.o.o.

2. Upravnim tijelima Grada Požege

3. Pismohrani.

Na temelju članka 30. Zakona o komunalnom gospodarstvu (Narodne novine, broj: 68/18. i 110/18.- Odluka Ustavnog suda, 32/20. i 145/24.), članka 10. i 12. Zakona o trgovini (Narodne novine, broj: 87/08., 96/08., 116/08., 76/09., 114/11., 68/13., 30/14., 32/19., 98/19., 32/20. i 33/23.), članka 25. Pravilnika o minimalnim tehničkim i drugim uvjetima koji se odnose na prodajne objekte, opremu i sredstva u prodajnim objektima i uvjetima za prodaju robe izvan prodavaonica (Narodne novine, broj: 66/09., 108/09, 08/10. i 108/14.), članka 6. Odluke o komunalnim djelatnostima na području Grada Požege (Službene novine Grada Požege, broj: 14/24. i 20/24.) te Odluke o obavljanju usluge javne tržnice na malo, usvojene na 35. sjednici Gradskog vijeća Grada Požege, uz prethodnu suglasnost Gradskog vijeća Grada Požege, Uprava Komunalac Požega d.o.o., donosi

OPĆE UVJETE KORIŠTENJA USLUGE JAVNE TRŽNICE NA MALO

(TRŽNI RED)

1. OPĆE ODREDBE

Članak 1.

Ovim se Općim uvjetima korištenja usluge javne tržnice na malo - Tržnim redom (u daljnjem tekstu: Opći uvjeti) određuju uvjeti pružanja i korištenja usluge javne tržnice na malo, način rada i poslovanja na tržnici, pravila ponašanja, zdravstveni, sanitarni i tehnički uvjeti, uređenje i održavanje tržnog prostora, radno vrijeme i vrijeme dostave robe na tržnicu, nadzor te prijelazne i završne odredbe.

Članak 2.

Upravljanje i održavanje Gradskom tržnicom (u daljnjem tekstu: tržnica) povjerava se trgovačkom društvu Komunalac Požega d.o.o. za komunalne djelatnosti, Vukovarska 8, Požega (u daljnjem tekstu: Upravitelj).

Tržnica u Požegi nalazi se na adresi Cvjetna ulica BB, Požega.

Članak 3.

Na tržnici se obavlja promet robom na malo. Tržnica je otvorenog tipa sa klupama sa nadstrešnicom te kontejnerskim objektima i parkiralištima za prodaju iz vozila.

1. UVJETI OBAVLJANJA PROMETA ROBA NA TRŽNICI

Članak 4.

Prostor tržnice namijenjen je za prodaju i promet trgovine na malo poljoprivrednim proizvodima i drugim proizvodima i robom, ako je to zakonom i drugim propisima dopušteno.

Članak 5.

Pravo obavljati trgovinu na malo na tržnici imaju pod jednakim uvjetima sve fizičke i pravne osobe ako udovoljavaju odredbama zakonskih propisa i ovim Općim uvjetima, a to su:

* pravna ili fizička osoba registrirana za obavljanje gospodarske djelatnosti trgovine na malo,
* nositelj i /ili član seljačkog gospodarstva ili obiteljskog gospodarstva koji prodaje poljoprivredne proizvode na malo, upisan u Upisnik obiteljskih gospodarstava u skladu s posebnim propisima,
* pravna ili fizička osoba registrirana za obavljanje proizvodne djelatnosti,
* druge osobe koje po Zakonu o trgovini mogu vršiti trgovinu na malo izvan prodavaonica.

1. NAČIN RADA I POSLOVANJA NA TRŽNICI

Članak 6.

Gradska tržnica radi svaki dan u tjednu s radnim vremenom od 7,00 – 13,00 sati, osim četvrtkom i subotom kada radi od 6,00 - 14,00 sati. Nedjeljom, blagdanom i praznikom ne radi (osim po posebnoj odluci Upravitelja).

Ugostiteljski objekt radi u radnom vremenu određenom od strane nositelja, zakupca prostora.

Promjenu radnog vremena tržnice i objekata donosi Upravitelj posebnom odlukom.

Članak 7.

Opskrba robom dozvoljena je u radne dane prije otvaranja tržnice i nakon zatvaranja.

Parkiranje i zaustavljanje vozila za opskrbu na prostoru tržnice (osim na parkiralištu) nije dozvoljeno duže od vremena potrebnog za ukrcaj i iskrcaj.

Članak 8.

Roba se prodaje samo na to određenim prodajnim mjestima, prema utvrđenom rasporedu i namjeni prostora (Zelena tržnica, Mlijeko i mliječni proizvodi, Svježe meso i riba, Pekarski proizvodi, Roba i tekstil, Cvijeće).

Nije dozvoljeno izlaganje i prodaja robe s tla.

Prodajna mjesta nalaze se na otvorenom dijelu tržnice i to:

Zelena tržnica na kamenim klupama sa montažnim nadstrešnicama i parking mjestima posebno namjenjena za prodaju iz vozila,

Mlijeko i mliječni proizvodi u objektu,

Pekarski proizvodi u objektu,

Svježe meso i riba u objektu,

Roba i tekstil na betonskim klupama sa montažnom nadstrešnicom i u objektu,

Cvijeće na betonskim klupama sa montažnom nadstrešnicom i na posebnim stalcima (ukoliko ih prodavatelji imaju).

Upravitelj posebnom odlukom određuje namjenu prodajnih mjesta po vrsti roba koja se prodaje i određuje raspored prodajnih mjesta za postavljanje pomoćnih i pokretnih stolova i štandova.

Članak 9.

Upravitelj daje u zakup prodajna mjesta putem javno objavljenog natječaja, osim onih koja su zakupljena na duže vrijeme, u pravilu, jedanput godišnje i to za sva slobodna prodajna mjesta.

Prodajna mjesta daju se u zakup putem javnog nadmetanja, koje objavljuje Upravitelj, po pravilima koja su sastavni dio javnog natječaja.

Postupak zakupa provodi povjerenstvo koje imenuje Upravitelj.

Cijenu zakupa određuje Upravitelj u odluci o javnom nadmetanju (licitaciji).

S najpovoljnijim ponuditeljem sklapa se ugovor o zakupu u kojemu su utvrđena prava i obveze zakupca te cijene i uvjeti plaćanja zakupnine.

Zakupci objekata i klupa sa montažnom nadstrešnicom ne mogu iste ustupati drugim osobama za stalnu, povremenu ili zajedničku upotrebu, niti vršiti ikakve preinake i adaptacije bez suglasnosti Upravitelja.

Članak 10.

Preostala prodajna mjesta daju se u dnevni zakup za koji se izdaje potvrda o plaćenom dnevnom zakupu, dnevna naknada - maltarina.

Članak 11.

Prodavač je obavezan na prodajnom mjestu, prije početka prodaje, robu razvrstati po vrsti, istaknuti cijene i druge podatke o robi koju prodaje, sukladno propisima.

Količina robe izložene na prodaji ne može biti veća od kapaciteta prodajnog mjesta.

Na prodajnom mjestu mora biti istaknut naziv prodavača u skladu s člankom 5. ovih Općih uvjeta.

Članak 12.

Prodavač od upravitelja može zatražiti vagu na korištenje koja mora biti tehnički ispravna i redovito umjeravana. Korisnik koji ošteti iznajmljeno tehničko sredstvo ili ga ne vrati, dužan je naknaditi štetu, odnosno, platiti ugovorenu kaznu.

Članak 13.

Cijene zakupnine i rezervacije, iznosi tržnih naknada, iznos dnevne naknade – maltarine, naknada za korištenje tehničkih sredstava i uređaja utvrđuje se cjenikom koji Upravitelj donosi godišnje i mora biti istaknut na vidnom mjestu, dostupan korisnicima.

1. PRAVILA PONAŠANJA NA TRŽNICI

Članak 14.

Upravitelj tržnice dužan je:

* osigurati sve uvjete poslovanja na tržnici propisane ovim Općim uvjetima,
* obaviti pregled tržnog prostora prije početka radnog vremena i osigurati čistoću prostora,
* biti na usluzi korisnicima prostora u svezi osiguravanja slobodnih prodajnih prostora, primati reklamacije i sl.
* održavati red na tržnici,
* surađivati s nadležnim inspekcijskim službama radi sprječavanja prodaje robe nedozvoljene na tržnici, zdravstveno neispravnih proizvoda i preprodaje,
* poduzimati i druge mjere koje osiguravaju nesmetani promet roba na tržnici.

Članak 15.

Korisnici usluga dužni su:

* pridržavati se odredbi ovih Općih uvjeta i drugih propisa kojima se uređuje promet robe, javni red i mir te ponašanje na javnom mjestu,
* pridržavati se radnog vremena tržnice iz članka 6.,
* prodajno mjesto održavati čistim, a tijekom prodaje i prije napuštanja prodajnog mjesta, otpad i ambalažu odlagati na to propisano mjesto,
* prodajno mjesto nakon prestanka prodaje ne smije se koristiti za zadržavanje robe na klupi ili ispod klupe,
* dopremu robe izvršiti po odredbama ovih Općih uvjeta,
* biti uredan i čist i strogo se pridržavati propisanih higijensko-zdravstvenih mjera,
* istaknuti cijenu na uredno složenu robu i ne ometati ostale korisnike, prvenstveno susjedna prodajna mjesta.

Članak 16.

Kupci svojim ponašanjem ne smiju narušavati rad i red tržnice, dirati robu i nepotrebno se zadržavati oko prodajnog mjesta.

Zabranjeno je dovoditi životinje u prodajni prostor tržnice.

Prigovor u svezi prodaje robe na tržnici kupac može prijaviti Upravitelju koji je dužan utvrditi opravdanost prigovora i poduzeti mjere radi uklanjanja nepravilnosti.

Članak 17.

U slučaju narušavanja javnog reda i mira na tržnici, te za slučaj nezakonite prodaje robe, Upravitelj će upozoriti prekršitelja da se pridržava odredaba ovih Općih uvjeta, a ukoliko je potrebno zatražiti intervenciju inspektora, komunalnog redara ili policije.

1. ZDRAVSTVENI SANITARNI I TEHNIČKI UVJETI

Članak 18.

Na tržnici je dozvoljeno prodavati samo zdravstveno ispravne i za ljudsku upotrebu neškodljive proizvode.

Proizvodi koji podliježu zdravstvenom nadzoru i kontroli mogu se prodavati samo nakon pregleda i uz potvrdu ili žig o izvršenom pregledu.

Članak 19.

Tehnička sredstva, oprema i uređaji, ambalaža i posude u kojima se drži roba na tržnici moraju biti uredni, čisti, tehnički ispravni i izrađeni od materijala neškodljivog za ljudsko zdravlje.

Članak 20.

Prodavatelji roba na tržnici dužni su voditi brigu o osobnoj higijeni, uredno odjeveni i ne smiju biti pod utjecajem alkohola ili drugih opijata.

Za posebne vrste proizvoda (mlijeko i mliječni proizvodi i dr.), ako propisi zahtijevaju, potrebno je imati zdravstveni list i posebnu odjeću i obuću (npr. bijela kapa, bijela kuta ili pregača, jednokratne rukavice i dr.).

Članak 21.

Roba izložena prodaji mora na odgovarajući način biti zaštićena od štetnog utjecaja okoline.

Za umatanje robe može se koristiti bijeli papir, folija, papirnate vrećice i sl.

Članak 22.

Radi uređenja i održavanja tržnog prostora Upravitelj je dužan:

* prostor tržnice redovito održavati čistim,
* prije početka radnog vremena postaviti posude za odlaganje otpada,
* po završetku radnog vremena očistiti stolove, pod tržnice i sanitarije, iznijeti otpad iz prostora tržnice i osigurati dnevni odvoz otpada,
* po potrebi osigurati dezinfekciju, dezinsekciju i deratizaciju tržnog prostora putem ovlaštene osobe,
* prostor tržnice održavati u stanju funkcionalne sposobnosti.

1. POSLOVI NADZORA

Članak 23.

Nadzor nad primjenom ovih Općih uvjeta sukladno svojim ovlastima određenim zakonom i drugim propisima obavljaju Upravitelj (putem ovlaštenih radnika), inspekcijske službe, komunalno redarstvo i policija.

Članak 24.

Upravitelj u obavljanju nadzora na tržnici:

* nadzire obavlja li se promet roba u skladu s ovim tržnim redom i drugim propisima,
* može od prodavača zatražiti na uvid potvrdu o plaćenom zakupu i isprave na temelju kojih vrši prodaju,
* upozorava korisnike tržnih usluga na nepravilnosti u njihovom radu i ponašanju,
* izvještava i podnosi prijave komunalnom redarstvu, odnosno, policiji u slučaju narušavanja reda i mira ili komunalnog reda,
* izvještava i podnosi prijave nadležnim inspekcijskim službama radi sprječavanja prodaje na tržnici koja nije dozvoljena,
* ukoliko korisnik ne započne korištenje prodajnog mjesta do 8,00 sati, isto prodajno mjesto može se taj dan dati u zakup drugom prodavaču uz naplatu dnevne naknade.

1. PRIJELAZNE I ZAVRŠNE ODREDBE

Članak 25.

Opće uvjete donosi Upravitelj uz prethodnu suglasnost Gradskog vijeća Grada Požege.

Za pitanja koja nisu regulirana ovim Općim uvjetima, Upravitelj donosi posebne odluke ili određena područja regulira pravilnicima, sukladno pozitivnim pravnim propisima, uz prethodnu suglasnost Gradskog vijeća Grada Požege.

Članak 26.

Za tumačenje ovih Općih uvjeta nadležan je Upravitelj – Komunalac Požega d.o.o. za komunalne djelatnosti iz Požege, Vukovarska 8.

Članak 27.

Ovi Opći uvjeti objavit će se u Službenim novinama Grada Požege i mrežnim stranicama, nakon suglasnosti Gradskog vijeća Grada Požege te na Oglasnoj ploči i mrežnim stranicama Komunalac Požega d.o.o.

Članak 28.

Ovi Opći uvjeti stupaju na snagu nakon dobivanja uporabne dozvole za rad tržnice u Cvjetnoj ulici.

Stupanjem na snagu ovih Općih uvjeta prestaje važiti Tržni red, Broj: 2.1. 156/19 MM od 04.veljače 2019. godine.

DIREKTOR:

Domagoj Lovrić, mag. ing. mech., v.r.

Broj: 2.1.- 288 / 25 IZ od 26 ožujka 2025. godine